Нобэ
♦ФIагъым и дунейпсо махуэщ
♦Пневмонием (тхьэмбыл узым) ебэныным и дунейпсо махуэщ
♦Урысейм и ХъумапIэ банкым и лэжьакIуэм и махуэщ
♦Урысейм шынагъуэншагъэр къызэгъэпэщынымкIэ и IэщIагъэлIым и махуэщ
♦Азербайджан Республикэм и Конституцэм и махуэщ
♦гъэм Урысейм и ГербыщIэр - щхьитI зыфIэт бгъэр зытетыр - къащтащ.
♦1803 гъэм император Александр Езанэм и унафэкIэ Карамзин Николай «урысей тхыдэтхыу» ягъэуващ.
♦1860 гъэм США-м и щэхурылажьэ IуэхущIапIэр къызэрагъэпэщащ. ЯпэщIыкIэ абы и къалэну щытар доллар нэпцI къыщIэзыгъэкIхэм ебэнынырт.
♦1917 гъэм Петроград дэт ЩIымахуэ уардэунэр Къэрал музейуэ къалъытащ.
♦1982 гъэм КПСС-м и ЦК-м и Секретарь нэхъыщхьэу хахащ Андропов Юрий.
♦1986 гъэм Москва къыщызэрагъэпэщащ СССР-м ЩэнхабзэмкIэ и фондыр (иджыпсту Урысейм ЩэнхабзэмкIэ и фондырщ). Абы и унафэщIу ягъэуват Лихачёв Дмитрий.
♦1833 гъэм къалъхуащ урыс композитор, химик Бородин Александр.
♦1935 гъэм къалъхуащ совет, урысей актрисэ, уэрэджыIакIуэ, СССР-м и цIыхубэ артисткэ Гурченкэ Людмилэ.
♦1936 гъэм къалъхуащ пианисткэ Iэзэ, КъБР-м щIыхь зиIэ и артисткэ Бэрсокъуэ Еленэ.
♦1937 гъэм къалъхуащ Иорданием щыщ къэрал, жылагъуэ лэжьакIуэ, философием и доктор, профессор, ЩIДАА-м и академик, томий хъу «Адыгэ тхыдэ щIэнгъуазэр» хьэрыпыбзэкIэ къыдэзыгъэкIа Бацэжь (Мамсыр) Мухьэмэд-Хъер.
♦1960 гъэм къалъхуащ къэрал къулыкъущIэ, УФ-м ухуэныгъэмрэ псэупIэ-коммунальнэ хозяйствэмкIэ и министру щыта, къэралым и Къэзыбж палатэм и аудитор Мень Михаил.
♦1982 гъэм къалъхуащ урысей биатлонист, дунейм хэнейрэ и чемпион хъуа, Олимп Джэгухэм жэз медаль къыщызыхьа, УФ-м спортымкIэ щIыхь зиIэ и мастер Чудов Максим.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 7 - 8, жэщым градус 1 - 2 щыхъунущ.
Зыгъэхьэзырар ЖЬЭКIЭМЫХЪУ Маринэщ.
